Forum of Museology

1. Z prednášok Dr. Zsuzsa Koltai mi osobne najviac utkvela v pamäti téma *New target groups* *in focus : ative elderly, people with dementia ,immigrants, etc.* Najmä teda otázka dôchodcov, starších ľudí, či už aktívnych alebo indisponovaných nejakou chorobou. V našej rodine s tým máme priamu skúsenosť, keďže moja stará mama mala Alzheimerovu chorobu. V dnešnej dobe stúpa priemerný vek ľudí ( pozn. aj o Slovensku sa vraví, že starne ) a tento trend má mať podľa všetkého aj v budúcnosti stúpajúcu tendenciu. 1

Veľmi dôležité je nezabúdať na túto generáciu ľudí a ponúkať im aktivity, ktoré by im pomohli využívať ich voľný čas, zapojiť sa do kolektívu a ako spomenula Dr. Koltai, necítiť sa izolovane. V zahraničí sa touto problematikou už samozrejme zaoberajú ( napr. MoMA – jedno z prvých múzeí poskytujúcich program pre starších ľudí  2, ďalej Museum of Photographic Arts (MOPA) in San Diego 3, National Museums Liverpool 4 ). Na Slovensku som sa bohužiaľ dosiaľ s takouto snahou nestretla. Seniori v našej krajine majú nedostačujúcu ponuku aktivít a vzhľadom na „starnutie“ Slovenska je to smutný fakt.

1 <http://www.hlavnespravy.sk/slovenska-populacia-starne-priemerny-vek-bol-vlani-404-roka/1015250> (2016) , <https://spravy.pravda.sk/domace/clanok/162378-slovaci-starnu-priemerny-vek-obyvatela-je-najvyssi-v-historii/> (2009)

2 <https://www.moma.org/momaorg/shared/pdfs/docs/learn/GuideforMuseums.pdf>

3 <http://www.creativeaging.org/creative-aging-program/6362>

4 <http://houseofmemories.co.uk/>

2. Jeden z významov intepretácie je podľa slovníka, výklad, objasňovanie určitej témy. Podľa môjho názoru teda môžeme brať celú prednášku Dr. Koltai ako interpretáciu tém *Museums as places for lifelong learning* a New *tendencies in museum learning and museum education,* na základejej vedomostí a skúseností v tomto odbore. S dávkou určitého subjektivizmu , samozrejme , keďže tomu sa v prípade výkladu, prednášok ťažko vyhneme.